
GLAVNI GRAD-PODGORICA
Raspisuje 

JAVNI   K O N K U R S
za izbor idejnog rješenja logotipa i knjige osnovnih grafičkih standarda projekta
„Podgorica – Evropska prijestonica mladih 2028“

1. Predmet konkursa
Predmet konkursa je izrada idejnog rješenja logotipa i prateće knjige osnovnih grafičkih standarda za potrebe projekta „Podgorica – Evropska prijestonica mladih 2028“.
Izabrano rješenje predstavljaće osnovu vizuelnog identiteta projekta i koristiće se u svim komunikacionim, promotivnim i programskim aktivnostima tokom pripreme i realizacije projekta.
Vizuelni identitet treba da bude savremen, prepoznatljiv i funkcionalan, te prilagodljiv različitim komunikacionim kanalima i formatima, a koji se nadovezuje na postojeći vizuelni identitet „Mladi stvaraju grad“.
2. Naziv projekta
Podgorica – Evropska prijestonica mladih 2028
Naziv na engleskom jeziku:
Podgorica – European Youth Capital 2028
Titulu Evropske prijestonice mladih dodjeljuje European Youth Forum gradovima koji se ističu u oblasti omladinske politike, participacije mladih i razvoja inovativnih programa za unapređenje kvaliteta života mladih.
3. Naručilac
Raspisivač, organizator konkursa i naručilac logotipa i knjige osnovnih grafičkih standarda (u daljem tekstu: Naručilac) je:
Glavni grad Podgorica
Njegoševa 13
81000 Podgorica
Crna Gora




4. Cilj konkursa
Cilj konkursa je izbor savremenog, autentičnog i vizuelno upečatljivog rješenja logotipa i vizuelnog identiteta koji će predstavljati centralni simbol projekta „Podgorica – Evropska prijestonica mladih 2028“.
Vizuelni identitet treba da:
· reflektuje energiju, kreativnost i raznolikost mladih;
· komunicira vrijednosti participacije, inkluzije i evropske saradnju, kao i društvene, kulturne i pejzažne atribute Podgorice;
· promoviše Podgoricu kao otvoren i moderan evropski grad mladih;
· bude funkcionalan u različitim komunikacionim formatima;
· omogući dugoročnu i dosljednu primjenu u svim komunikacionim aktivnostima projekta.
Odabrano rješenje treba da predstavlja vizuelni identitet projekta na lokalnom, nacionalnom i međunarodnom nivou.
5. Vizija i misija projekta
Vizija
Podgorica kao otvoren, inkluzivan i dinamičan evropski grad u kojem mladi aktivno učestvuju u oblikovanju društva, javnih politika i urbanog razvoja. 
Misija
Projekat „Podgorica - Evropska prijestonica mladih Podgorica 2028“ ima za cilj da stvori platformu kroz koju mladi postaju ravnopravni partneri u razvoju grada kroz programe participacije, kreativnosti, obrazovanja, inovacija i međunarodne saradnje.
Projekat promoviše ideju da mladi nijesu samo korisnici javnih politika, već aktivni akteri koji svojim idejama i inicijativama doprinose razvoju zajednice.
6. Tematski okvir projekta 
Komunikacija i aktivnosti projekta zasnivaju se na četiri strateška tematska stuba:

6.1 Mladi stvaraju grad

Participacija mladih u donošenju odluka, razvoju grada i javnim politikama.

6.2 Svi smo Podgorica

Promocija inkluzije, jednakosti i dostupnosti programa svim mladima.

6.3 Zelena budućnost Podgorice

Održiv razvoj, zaštita životne sredine i digitalna transformacija.

6.4 Evropa u mom kvartu

Evropske vrijednosti, mobilnost mladih i međunarodna saradnja.
Vizuelni identitet treba da reflektuje ove tematske pravce i vrijednosti projekta.
7. Komunikaciona platforma i slogan projekta
Centralni komunikacioni narativ projekta zasniva se na sloganu:
„Mladi stvaraju grad“
Slogan naglašava aktivnu ulogu mladih u oblikovanju Podgorice i predstavlja osnovu komunikacije projekta.
Vizuelni identitet treba da omogući fleksibilnu upotrebu slogana u različitim komunikacionim kontekstima.
Autor je dužan predvidjeti verzije logotipa sa sljedećim sloganom:
PRIMARNI SLOGAN
Mladi stvaraju grad

ENGLESKA VERZIJA
Youth Makes the City
8. Planirane aktivnosti i primjene vizuelnog identiteta
Vizuelni identitet projekta koristiće se u širokom spektru komunikacionih aktivnosti:
Digitalne platforme
· zvanična web platforma projekta;
· društvene mreže (Instagram, Facebook, TikTok, YouTube, LinkedIn);
· digitalne kampanje i oglasi;
· video sadržaji i podcast produkcija;
Javne kampanje
· promotivne kampanje;
· medijske kampanje;
· outdoor oglašavanje (bilbordi, city light, baneri);
· gradski prevoz.
Događaji i programi
· omladinski festivali;
· radionice i konferencije;
· javne debate i forumi;
· međunarodni događaji.
Participativni programi
· omladinske inicijative;
· volonterski programi;
· takmičenja i izazovi za mlade.
Vizuelni identitet mora biti prilagodljiv svim navedenim komunikacionim okruženjima.
9. Formalne odlike konkursa
Konkurs je javan i anoniman.
Pravo učešća imaju svi mladi od 15 do 30 godina, uključujući :
· srednjoškolce;
· studente umjetničkih i dizajnerskih fakulteta;
· profesionalne grafičke dizajnere;
· kreativne timove.
Članovi konkursnog žirija, zaposleni kod naručioca i članovi njihovih porodica nemaju pravo učešća.
Jedan učesnik može predložiti više idejnih rješenja, uz obavezu da se svako rješenje prijavi pojedinačno i označi drugom šifrom.
10. Konkursni žiri
Rješenja ocjenjuje stručni konkursni žiri koji čine:
· dva predstavnika/ce Glavnog grada;
· dva predstavnika/ce omladinskog sektora iz strukture Upravnog i Izvršnog odbora projekta;
· dva predstavnika/ce iz oblasti dizajna i vizuelnih komunikacija.
Pregled i ocjenjivanje pristiglih idejnih rješenja vrši Komisija u sljedećem sastavu:
Duška Mačić, glavna gradska arhitektica – predsjednica;
Suzana Pajović, redovna profesorica Fakulteta likovnih umjetnosti na Cetinju, Studijski program Grafički dizajn – članica;
Adela Zejnilović, vanredna profesorica Fakulteta likovnih umjetnosti na Cetinju, Studijski program Grafički dizajn – članica;
Slađana Anđušić, sekretarka Sekretarijata za lokalnu samoupravu i saradnju sa civilnim društvom – članica;
Vladan Đurišić, NVO „Mali prst“ – član Upravnog odbora EYC I dizajner vizuelnih komunikacija– član;
Vladimir Perazić, NVO „Mreža za mlade“ – član Izvršnog odbora EYC – član.
Žiri donosi odluku većinom glasova.
Žiri može dodijeliti prvu nagradu idejnom rješenju za koje ocijeni da svojim kvalitetom i konceptom odgovara ciljevima Javnog konkursa, uz preporuku ili obavezu autora da izvrši dodatnu razradu, dopunu ili korekciju pojedinih elemenata rješenja u skladu sa zaključcima Žirija, prije usvajanja njegove konačne verzije i početka primjene.
Žiri zadržava pravo da ne dodijeli nagradu ukoliko nijedno od pristiglih rješenja ne zadovoljava propisane kriterijume kvaliteta.
11. Kriterijumi ocjenjivanja
Radovi će biti ocjenjivani prema sljedećim kriterijumima:

· kreativnost i originalnost rješenja; 
· usklađenost sa vrijednostima projekta;
· vizuelna prepoznatljivost;
· funkcionalnost i primjenjivost; 
· jasnoća poruke i simbolike; 
· relevantnost za ciljnu grupu mladih.

12. Tehničke specifikacije konkursa
12.1 Idejno rješenje
Idejno rješenje treba da sadržati:
· Znak i logotip projekta;
· Znak i logotip sa dvije varijante jezičkih ispisa;
· verzija na crnogorskom 
Podgorica – Evropska prijestonica mladih 2028
· verzija na engleskom jeziku
Podgorica – European Youth Capital 2028
· Dvojezičnu verziju znaka i logotipa;
· Valerske i kolor varijante: pozitiv, negativ, kolor i crno-bijela.

Verzije znaka i logotipa sa upotrebom sledećih slogana
1. Mladi stvaraju grad;
2. Youth Makes the City.




12. 2 – Knjiga grafičkih standarda
Uz znak i njegove osnovne varijacije autor rješenja dužan je da izradi knjigu osnovnih grafičkih standarda koja sadrži:
· Tekstualno obrazloženje ponuđenog rješenja 
· Prikaz znaka i logotipa u punom koloru / pozitiv, negativ, poluton;
· Genezu idejnog rješenja;
· Dozvoljeno umanjenje znaka; 
· Definisana zona izolacije;
· Konstrukciju i proporcije znaka i logotipa;
· Definisana kolor paleta (CMYK, RGB, PANTONE);
· Primarnu i sekundarnu tipografiju (za print i web);
· Varijante kompozicije i orijentacije loga;
· Dozvoljenju i nedozvoljenu upotrebu.
Primjene na štampanim materijalima
· Memorandum, vizit karta, koverta
· Fascikla (obična, lux)
· Notes
· Hemijska olovka
· Stiker
· Bedž
· Časa
· Kišobran
· Plakat
· Zastava (vertikalno i horizontalno rješenja), stona zastavica
Digitalne primjene
· Web baner;
· Objava za društvene mreže;
· Prijedlog dizajna stikera;
· Potpis za elektronsku poštu (e-mail potpis).
13. Nagradni fond
Nagradni fond iznosi:
1.800EUR
1. nagrada 1.000€
2. nagrada 500€
3. nagrada 300€
i dodjeljuje se prvorangiranom autoru nakon:
· potpisivanja ugovora;
· eventualnih tehničkih prilagođavanja rješenja, prema zahtjevima naručioca;
· predaje kompletne knjige osnovnih grafičkih standarda.

14. Autorska prava
Ugovorom između naručioca i autora reguliše se prenos ekskluzivnih autorskih prava na Glavni grad bez vremenskog i teritorijalnog ograničenja.
15. Način prijave
Svako idejno rješenje predaje se pod šifrom sastavljenom od slovnih i numeričkih karaktera. Šifra se navodi na svakoj stranici rada, u donjem desnom uglu, kao i na koverti u kojoj se rad predaje.
Radovi se dostavljaju na sljedeći način:
· U štampanoj formi: format A3;
· U digitalnoj formi: na USB fleš memoriji (fleška), koja mora biti upakovana zajedno sa ostalom dokumentacijom. Digitalni materijali moraju sadržati:
Cjelokupnu prezentaciju rješenja u PDF formatu;
Logotip u vektorskim formatima (AI, EPS ili SVG).
Konkursna dokumentacija dostavlja se u zatvorenoj koverti na šalterima u Ul. Njegoševa broj 20 (zgrada Skupštine Glavnog grada) ili preporučenom poštom sa naznakom:
„Konkurs za logo – Podgorica Evropska prijestonica mladih – NE OTVARAJ“
Koverta mora sadržati:
Koverta 1 – konkursno rješenje (sa USB fleš memorijom)
Koverta 2 – prijava sa identifikacionim podacima
Ukoliko jedan učesnik dostavlja više konkursnih radova, svaki rad se obavezno dostavlja zasebno, u posebnoj koverti i pod posebnom šifrom. Ista šifra mora biti naznačena na koverti, grafičkom dijelu konkursnog rada i pripadajućoj konkursnoj dokumentaciji, radi obezbjeđivanja anonimnosti i nedvosmislene identifikacije svakog pojedinačnog rada.
16. Rokovi
Rok za dostavljanje radova je 30 dana od dana objave konkursa.
Odluka žirija biće donijeta u roku od 15 dana od zatvaranja konkursa.


17. Završne odredbe
Predajom konkursne dokumentacije autori prihvataju sve uslove konkursa i daju saglasnost da se njihovi radovi mogu javno prezentovati u promotivne svrhe.

